99 Cahaya di Langit Eropa (filem)

99 Cahaya di Langit Eropa ialah filem drama agama tahun 2013 dari Indonesia. Filem ini merupakan filem ke-40 yang dikeluarkan oleh Maxima Pictures. Filem drama ini diadaptasikan daripada novel dengan nama yang sama oleh Hanum Salsabiela Rais dan Rangga Almahendra dan merupakan filem Maxima Pictures yang termahal ketika penanyangan, dengan bajet melebihi Rp 15 bilion.

Sinopsis 
Filem ini mengisahkan pengalaman seorang wartawan dari Indonesia yang menemani suaminya menjalani pengajian kedoktoran di Vienna, Austria dan menceritakan cara mereka menyesuaikan diri, bertemu dengan pelbagai kawan sehingga akhirnya membawa mereka ke jejak Islam di benua Eropah yang dibawa oleh orang Turki pada era Merzifonlu Kara Musiitafa Pasha daripada Empayar Uthmaniyyah.

Watak dan pelakon 
 Acha Septriasa sebagai Hanum Salsabiela Rais, seorang wartawan Indonesia yang selama tiga tahun menemani suaminya, Rangga Almahendra yang sedang menuntut pengajian kedoktoran, kemudian mula mengenali sejarah dan pengaruh Islam yang dibawa oleh bangsa Turki dalam era Empayar Uthmaniyyah di Eropah, dari Vienna, Paris hingga Istanbul.
 Abimana Aryasatya sebagai Rangga Almahendra, Suami Hanum yang sedang melanjutkan pelajaran kedoktoran di Universiti di Vienna, Austria.
 Raline Shah sebagai Fatma Pasha, seorang muslimah berketurunan Turki yang dikenali oleh Hanum di Austria.
 Dewi Sandra sebagai Marion Latimer, seorang mualaf yang bekerja sebagai saintis di Institut Dunia Arab Paris.
 Alex Abbad sebagai Khan, seorang pemuda Islam dari Pakistan yang merupakan pelajar kedoktoran dan kawan rapat Rangga.
 Nino Fernandez sebagai Stefan, pelajar kedoktoran dan kawan rapat Rangga di kampus.
 Marissa Nasution sebagai Maarja, watak yang berkonflik dengan Rangga dan Khan kerana sudut pandangan yang berbeza.
 Geccha Tavvara sebagai Ayse, puteri dari Fatma.
 Fatin Shidqia sebagai dirinya
 Dian Pelangi sebagai dirinya 
 Hanum Salsabiela Rais sebagai dirinya

Ulsan dan kritikan 
Filem ini mendapat pujian daripada Presiden Indonesia, Susilo Bambang Yudhoyono semasa tayangan perdana di Djakarta Theatre pada 29 November 2013.

Rujukan

Pautan luar 
  YouTube: Cuplikan 99 Cahaya di Langit Eropa
  YouTube: OST 99 Cahaya di Langit Eropa oleh Fatin Shidqia Lubis

Filem 2013
Filem bahasa Indonesia
Filem berdasarkan novel
Filem bahasa Turki
Filem bahasa Jerman